Neuvoston asetus (EY) N:o 1829/96, annettu 16 päivänä syyskuuta 1996, tiettyjä teollisuustuotteita koskevien yhteisön autonomisten tariffikiintiöiden avaamisesta ja hallinnoinnista



Virallinen lehti nro L 243 , 24/09/1996 s. 0001 - 0003



NEUVOSTON ASETUS (EY) N:o 1829/96, annettu 16 päivänä syyskuuta 1996, tiettyjä teollisuustuotteita koskevien yhteisön autonomisten tariffikiintiöiden avaamisesta ja hallinnoinnista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että tiettyjen teollisuustuotteiden tuotanto ei vuonna 1996 riitä täyttämään yhteisön jalostusteollisuuden tarpeita; tämän vuoksi kyseisten tuotteiden hankinta yhteisöön riippuu merkittävältä osin kolmansista maista tulevasta tuonnista; olisi viipymättä huolehdittava yhteisön kiireellisimmistä tarpeista hankkia kyseisiä tuotteita mahdollisimman suotuisin edellytyksin, neuvosto on avannut asetuksellaan (EY) N:o 3059/95 (1) vuodeksi 1996 yhteisön tariffikiintiöt tietyille maatalous- ja teollisuustuotteille; tämän asetuksen voimaantulopäivästä alkaen olisi avattava uusia yhteisön tariffikiintiöitä, joihin sovelletaan aiheellisiin määriin perustuvaa nollatullia ja joissa otetaan huomioon tarve olla vaarantamatta kyseisten tuotteiden markkinoiden tasapainoa ja yhteisön tuotannon perustamista tai kehitystä, olisi taattava erityisesti kaikille yhteisön tuojille tasapuolinen ja jatkuva mahdollisuus käyttää kyseisiä kiintiöitä ja taattava näitä kiintiöitä varten säädettyjen tullien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka, ja yhteisön tehtävänä on päättää tariffikiintiöiden avaamisesta yksipuolisesti; mikään ei kuitenkaan estä sitä, että näiden kiintiöiden yhteisen hallinnoinnin tehokkuuden varmistamiseksi jäsenvaltioille annetaan lupa lukea kiintiöihin tosiasiallisia tuonteja vastaavat tarvittavat määrät; tällainen hallinnointitapa edellyttää kuitenkin tiivistä yhteistyötä jäsenvaltioiden ja komission välillä, koska komission olisi erityisesti voitava seurata kiintiöiden kokonaismäärien täyttymistä ja ilmoittaa siitä jäsenvaltioille, ON ANTANUT SEURAAVAN ASETUKSEN: 1 artikla Liitteessä esitettyjen tuotteiden tuontiin sovellettavat tullit suspendoidaan tämän asetuksen voimaantulopäivän ja 31 päivän joulukuuta 1996 väliseksi ajaksi yhteisön tariffikiintiöiden rajoissa kunkin tuotteen osalta ilmoitetulle tasolle. 2 artikla Komissio hallinnoi 1 artiklassa tarkoitettuja tariffikiintiöitä ja se voi toteuttaa tarpeelliset hallinnolliset toimenpiteet tehokkaan hallinnoinnin varmistamiseksi. 3 artikla Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on etuuskohtelun myöntämistä koskeva hakemus tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseisen jäsenvaltion on luettava komissiolle lähetettävällä tiedonannolla tarvettaan vastaava määrä kiintiön kokonaismäärään. Kiintiöön lukemista koskevat hakemukset, joissa on ilmoitettu mainittujen ilmoitusten vastaanottamispäivä, on lähetettävä viivytyksettä komissiolle. Komissio antaa luvan kiintiöön lukemiseen sen päivän perusteella, jona kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siltä osin kuin käytettävissä oleva määrä sen sallii. Jos jäsenvaltio ei käytä kiintiöön luettuja määriä, sen on palautettava ne kiintiön kokonaismäärään mahdollisimman pian. Jos haetut määrät ylittävät kiintiössä käytettävissä olevan määrän, jako suoritetaan suhteessa hakemuksiin. Komissio ilmoittaa tehdyistä kiintiöön lukemisista jäsenvaltioille. 4 artikla Jokaisen jäsenvaltion on taattava kyseisten tuotteiden tuojille tasapuolinen ja jatkuva mahdollisuus käyttää kiintiöitä, jos niissä käytettävissä oleva määrä sen sallii. 5 artikla Jäsenvaltiot ja komissio toimivat tiiviissä yhteistyössä varmistaakseen tämän asetuksen noudattamisen. 6 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä syyskuuta 1996. Neuvoston puolesta I. YATES Puheenjohtaja (1) EYVL N:o L 326, 30.12.1995, s. 19, asetus sellaisena kuin se on muutettuna asetuksella (EY) N:o 1253/96 (EYVL N:o L 161, 29.6.1996, s. 144). LIITE >TAULUKON PAIKKA>